શીર્ષક: ચીન વીગર મુસ્લિમ વિસ્તારમાં મૌલવીઓ પર અત્યાચાર કરી રહ્યું છે- રિપોર્ટ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ચીનના વીગર મુસલમાનો

વીગર માનવાધિકાર પ્રોજેક્ટ (યુએચઆરપી)એ સંશોધન અહેવાલ તૈયાર કર્યો છે અને બીબીસી સાથે આ અહેવાલ શૅર કર્યો છે. તેમાં એ વાતની પણ સાબિતી મળી છે કે જેલવાસમાં અથવા તેનાથી થોડા જ સમય બાદ લગભગ 18 મૌલવીઓ મૃત્યુ પામ્યા છે.

ચીને જેમની ધરપકડ કરી તેમાંથી ઘણા મૌલવીઓ પર 'કટ્ટરવાદનો પ્રચાર કરવો', 'સામાજિક વ્યવસ્થા બગાડવા માટે ભીડ એકત્ર કરવી' જેવા ગંભીર આરોપો લાગ્યા હતા.

પરંતુ તેમના સ્વજનોએ જણાવ્યા પ્રમાણે આ મૌલવીઓને અસલમાં ધાર્મિક ઉપદેશ આપવો, પ્રાર્થના સમૂહને એકત્ર કરવો અથવા ઇમામ તરીકે કામ કરવું, જેવા અપરાધના કારણે પકડવામાં આવતા હોય છે.

યુએચઆરપીએ 1046 મુસ્લિમ મૌલવીઓ વિશે માહિતી મેળવી હતી. તેમાંથી મોટા ભાગના વીગર મુસલમાનો હતા. તેના માટે કોર્ટના દસ્તાવેજો, પરિવારની જુબાનીઓ અને જાહેર તથા ખાનગી ડેટાબેઝમાંથી મીડિયા રિપોર્ટનો ઉપયોગ કરવામાં આવ્યો હતો.

તમામ 1046 મૌલવીઓને કમસે કમ એક વખત અટકાયતમાં લેવાયા હતા.

આ અંગેની માહિતી પર ચીનમાં ચુસ્ત નિયંત્રણો છે. તેથી ઘણા મામલાની પુષ્ટિ કરી શકાય તેવા પ્રમાણ નથી મળ્યા.

એવું જણાય છે કે કુલ 630 મામલામાંથી ઓછામાં ઓછા 304 મૌલવીઓને જેલમાં ધકેલવામાં આવ્યા છે. વીગર મુસલમાનોને મોટા પ્રમાણમાં હિરાસતમાં લેવા સાથે સંકળાયેલા ચીનના 'પુનઃશિક્ષણ શિબિર' ઉપરાંત આ કાર્યવાહી થઈ છે. 

કોર્ટના દસ્તાવેજો અથવા સાક્ષીઓ પાસેથી મળેલી માહિતી દર્શાવે છે કે તેમને શિનજિયાંગમાં અત્યંત આકરી સજા કરવામાં આવી છે. 96 ટકા મૌલવીઓને ઓછામાં ઓછા પાંચ વર્ષની કેદની સજા થઈ છે. 26 ટકાને 20 વર્ષ અથવા વધારે સજા થઈ હતી. 14 લોકોને ઉંમરકેદની સજા પણ સંભળાવવામાં આવી હતી.

કાશગારના દક્ષિણમાં યાંગિસાર ગામમાં એક મસ્જિદની 2019ની તસવીર જેમાં કાંટાળા તાર અને સીસીટીવી કૅમેરા લાગેલા છે

આ ડેટા સંપૂર્ણ નથી. તે શિનજિયાંગના કુલ મૌલવીઓમાંથી અમુક હિસ્સાનું જ પ્રતિનિધિત્વ કરે છે. ઘણા ડેટાની સ્વતંત્ર રીતે ચકાસણી થઈ શકી નથી.

પરંતુ આ અભ્યાસ શિનજિયાંગમાં ધર્મગુરુઓને ખાસ કરીને નિશાન બનાવવામાં આવે છે તેના પર પ્રકાશ ફેંકે છે. તેનાથી એ આરોપોને પણ સમર્થન મળે છે કે ચીન વીગર મુસ્લિમોની ધાર્મિક પરંપરાઓ ખતમ કરીને તેમને હણ ચીની સંસ્કૃતિમાં ઢાળવા માંગે છે.

જોકે, ચીને આ આરોપોને નકારી કાઢ્યા છે. તેનું કહેવું છે કે શિનજિયાંગમાં કથિત 'પુનઃશિક્ષા' શિબિરોનો હેતુ વીગર અને અન્ય મુસ્લિમ લઘુમતીઓમાં કટ્ટરવાદને ખતમ કરવાનો છે.

ધર્મને કટ્ટરવાદ સાથે જોડવો

વીગર...